cyanic-selkie/wikianc huggingface dataset:
Yusif Bağırov
Həyatı
Yusif Bağırov 20 yanvar 1924-cü ildə Bakıda anadan olub. İlk təhsilini Bakıda alıb. 1941-ci ildə Bakı Teatr Texnikumuna olsa da, cəbhəyə yollanaraq təhsilini yarımçıq qoyur. 1945-ci ildə müharibədən qayıtdıqdan sonra Bakı Teatr Texnikumunun aktyorluq fakültəsində Mehdi Məmmədov, Məhərrəm Haşımov və Aleksandr Tuqanov və başqalarından dərs alaraq təhsilinə davam edir. Burada təhsil aldığı müddətdə Ağasadıq Gəraybəylidən səhnə texnikası, Kazım Ziyadan isə səhnə danışıqları istiqamətində məsləhətlər alır. Yusif Bağırov 1947-ci ildə Bakı Teatr Texnikumunu fərqlənmə diplomu ilə bitirərək Azərbaycan Dövlət Teatr İnstitutunun (hazırkı Azərbaycan Dövlət Mədəniyyət və İncəsənət Universiteti) rejissorluq fakültəsinə daxil olur və buranı 1952-ci ildə başa vurur. Diplom işi olaraq Ağəli Dadaşovun səhnələşdirmiş olduğu Mir Cəlal Paşayevin "Dirilən adam" əsərini tamaşaya hazırlayaraq ilk debütünü həyata keçirir.
Yusif Bağırov Gəncə Dövlət Dram Teatrında 33 illik fəaliyyəti dövründə yüzlərlə əsərə quruluş vermiş və onlar Gəncə Dövlət Dram Teatrının repertuarının əsasını təşkil etmişdir.
Rejissor 15 avqust 1995-ci ildə Gəncədə vəfat edib.
Eyrenis
Eyrenis — Suilanı fəsiləsinə daxil olan ilan cinsi.
Qısa məlumat
Bu cinsə daxil ilanlarda uzunluq 30 sm-dən 70 sm arasında dəyişir. Onlara Şimal-şərqi Afrika, Aralıq dənizi və Egey dənizi hövzəsi ərazilərdə Qafqazdan şimal-qərbi Hindistana qədər olan ərazilərdə rast gəlmək olar. Azərbaycanda bu cinsə daxil olan Sakit eyrenis, Ermənistan eyrenisi və Xaltalı eyrenis kimi növləri yaşayır. Bu cinsə daxil olan növlər arasında ən iriləri — Eirenis modestus növüdür. Onlar əsasən Cənubi Qafqaz ərazilərində hündürlüyü 2000 metr yüksəkliyi olan ərazilərdə rast gəlinir. Onlar əsasən Cücülər və digər Onurğasızlarla qidalanır.
Növləri
Cins özü 18 növə bölünür:
Bəzən bu cinsə Fars eyrenisidə daxil (Pseudocyclophis persicus, Eirenis persicus) edilir.
Niftalı Qocayev (biofizik)
Qocayev Niftalı Mehralı oğlu — fizika-riyaziyyat elmləri doktoru (2003), professor (1979).
Həyatı
Niftalı Qocayev 18 oktyabr 1936-cı ildə Qərbi Azərbaycanın Dilican rayonunun Göyərçin kəndində anadan olmuşdur. 1953-cü ildə orta məktəbi qızıl medalla bitirmişdir. Elə həmin il Bakı Dövlət Universitetinin Fizika fakültəsinə qəbul olan Niftalı Qocayev 1958-ci ildə universiteti fərqlənmə diplomu ilə bitirmişdir. O, təyinatla universitetdə saxlanılmış və bir il Molekulyar fizika kafedrasında laborant vəzifəsində çalışmışdır.
1959-cu ildə keçmiş SSRİ Elmlər Akademiyasının Sant-Peterburq şəhərində yerləşən Yüksəkmolekullu Birləşmələr İnstitutunun aspiranturasına daxil olmuşdur. O, akademik M.V.Volkenşteynin elmi rəhbərliyi altında molekulyar fizika ixtisası üzrə elmi fəaliyyətini davam etdirmişdir. 1963-cü ildə "Dezoksiribonuklein turşusunun reduplikasiyasının termodinamik və kinetik məsələləri" mövzusunda namizədlik dissertasiyasını müdafiə edərək ilk azərbaycanlı biofizik alim olaraq məzun olmuşdur.
Əmək fəaliyyəti
Niftalı Qocayev əmək fəaliyyətinə Bakı Dövlət Universitetinin Molekulyar fizika kafedrasında müəllim olaraq başlamışdır. 1979-cu ildə professor elmi adını almışdır. 1967-1969-cu illərdə İttifaq Universitetləri Müəllim­lərinin İxtisaslarını Artırma fakültəsinin dekanı vəzifəsini icra etmişdir. 1969-1984-cü illərdə Optika və Molekulyar fizika kafedrasının rəhbərlik etmişdir.
1980-ci ildən 2005-ci ilədək Molekulyar Biofizika Problem Laboratoriyasında rəhbərlik etmişdir. 2005-ci ildən Bakı Dövlət Universitetinin nəzdindəki Fizika Problemləri İnstitutunun Nəzəri fizika şöbəsinin müdiridir. Alim 1980-1984-cü illərdə Azərbaycan SSR Ali Təhsil Nazirliyi nəzdində fəaliyyət göstərən Elmi-Metodik Şuranın Fizika və astronomiya seksiyasının sədri vəzifəsini icra etmişdir.
O, 1967-1994-cü illərdə Azərbaycan Respublikası Elm Cəmiyyətinin Fizika seksiyasının üzvü olmuşdur. Eyni zamanda 1989-1993-cü illərdə Azərbaycan Qaçqınlar Cəmiyyətinin sədri vəzifəsini icra etmişdir. Niftalı Qocayev 1998-ci ildə Azərbaycan Biofizika Cəmiyyətinin prezidenti seçilmişdir. Niftalı Qocayev 2001-ci ildən Qafqaz Universitetində Elmi işlər üzrə prorektorudur. Qafqaz Universitetinin Elmi şurasının üzvü olan alim "Journal of Qafqaz University" dərgisinin də baş redaktorudur. Onun elmi rəhbərliyi ilə 30 elmlər doktoru və elmlər namizədi müdafiə etmişdir. O, mötəbər elmi jurnallarda nəşr olunan və beynəlxalq konfranslarda məruzə olunan 376 elmi məqalənin, müxtəlif ölkələrdə nəşr olunmuş 15 dərslik, dərs vəsaiti və monoqrafiyanın müəllifidir.
Niftalı Qocayev Ərzurumdakı Atatürk Universitetinin dəvəti ilə bu universitetin fizika bölümündə, habelə İstanbul Universitetinin fizika bölümündə işləyib. Alim keçmiş SSRİ universitetləri üçün fizika üzrə dərslik yazmış yeganə azərbaycanlıdır. Bununla yanaşı, o, dəfələrlə yenidən nəşr olunmuş çoxcildli "Ümumi fizika kursu", həmçinin Türkiyədə nəşr olun-muş "Temel Moleküler Fizik", "Optik", iki cilddən ibarət "Molekülün Yapısı ve özellikler" dərsliklərin müəllifidir.
Mükafatları
Niftalı Qocayev "American Biographical İnstitute" tərəfindən 2 dəfə "American Medal of Honor" medalı ilə mükafatlandırılmışdır.
Kəcəvərçiçəklilər
— birləpəlilər kladına daxil olan bitki sırası.
Təkbuynuz (bürc)
thumb
Təkbuynuz(lat. Monoceros) — ekvatorial bürc. Mərkəzi enliklərdə payız, qış və yazda görsənir.
Şamama (film, 1973)
Məzmun
Film tanınmış ictimai və dövlət xadimi, iki dəfə Sosialist Əməyi Qəhrəmanı, məşhur pambıqçı, Füzuli rayonundakı 1 May kolxozunun sədri Şamama Həsənovanın həyat və fəaliyyətinə həsr olunmuşdur.
DB bağlayıcısı
DB bağlayıcısı (en. DB connector), (ru. DB-разъём), (tr. DB bağlaç) – kompüterə informasiyanın ardıcıl və paralel giriş-çıxışını təmin etmək məqsədilə istifadə olunan bir neçə növ bağlayıcıdan (konnektordan) biri.
DB (DATA BUS) hərflərindən sonra gələn ədəd həmin bağlayıcının xətlərinin (naqillərinin) sayını göstərir. Məsələn, DB-9 bağlayıcısında, onun kontaktlarına bərkidilmiş doqquz ayrıca xətt olur, ancaq, adətən, onların heç də hamısı istifadə olunmur. DB bağlayıcılarının ən geniş yayılmış növləri bunlardır: DB-9, DB-15, DB-19, DB-25, DB-37 və DB-50. thumb
Nəhəng gürzə
—  aləminin  dəstəsinin  fəsiləsinə aid heyvan cinsi.
Bu cinsin nümayəndələri əsasən səhra və yarımsəhra ərazilərində yayılmışlar. Qəzəbli xüsusiyyətə malik olurlar və kifayət qədər zəhərə malikdirlər. Bu səbəbdən çox təhlükəlidirlər.
Klassifikasiya
Cinsə dörd növ daxildir:
Yayılması
Bu cinsə daxil olan növlər: Şimali Afrika, Kipr, Türkiyə, Azərbaycan, Dağıstan, Ermənistan, İran, Əfqanıstan, Mərkəzi Asiyanın cənub ölkələrində, Pakistan və Hindistanın şimal-şərq hissələrində yayılmışdır. Mavritaniya gürzəsi əvvəllər Macrovipera deserti yarımnövü hesab edilirdi.
Əqli keyfiyyət
thumb|Əqli keyfiyyəti yoxlamaq üçün nümunə Əqli keyfiyyət – şəxsiyyətin idrak obyektinə, məsələlərin həllinə yanaşma tərzini xarakterizə edən, nisbətən davamlı və mühüm xüsusiyyəti. Hər şəxsin fikri fəaliyyəti həm alınan nəticə, həm də məsələni həlletmə üsulunun səmərəliliyi ilə müəyyən edilir və ağılın keyfiyyəti, yaxud əqli keyfiyyətdə fərdi fərqlər adlanır. Əqli keyfiyyətə əqlin genişliyi, dərinliyi, çevikliyi, təfəkkürün müstəqilliyi və s. daxildir.
Ədəbiyyat
R.Əliquliyev, S. Şükürlü, S. Kazımova. Elmi fəaliyyətdə istifadə olunan əsas terminlər. Bakı, İnformasiya Texnologiyaları, 2009, 201 s.
Xarici keçidlər
Intelligence quotient
[https://www.123test.com/what-is-iq-what-is-intelligence/ What is IQ? What is intelligence?]
Dioskoreyaçiçəklilər
—  aləminə aid bitki dəstəsi.
Lazılar
Lazılar — Azərbaycan Respublikasının Tovuz rayonunun Qəribli kənd inzibati ərazi dairəsində kənd.
Toponimikası
Yerli tələffüz forması Lazlardır. Tədqiqatçılar oykonimi Qara dənizin cənub-şərq sahillərində yaşamış qədim laz (və ya çan) tayfasının adı ilə bağlayırlar. Gürcülərin etnoqrafik qrupu olan lazların xeyli hissəsi sonralar islam dinini qəbul etmişlər. Hazırda lazların böyük əksəriyyəti Türkiyədə, bir qismi isə Acarıstanda yaşayır. Türkiyədə Lazıstan adlı tarixi vilayət və dağ silsiləsi mövcuddur. Lazika adlı dövlət isə II-VI əsrlərdə Qərbi Gürcüstanda, VIII əsrdə isə Abxaziya çarlığının tərkibində qeydə alınmışdır.
Tarixi abidələri
Kənddə daşınmaz tarix və mədəniyyət abidəsi qeydə alınmamışdır.
Mədəniyyəti
Kənddə Lazılar kənd kitabxana filialı fəaliyyət göstərir.
Təhsil
Kənddə Lazılar kənd ümumi orta məktəbi fəaliyyət göstərir.
Səhiyyə
Kənddə səhiyyə müəssisəsi mövcud deyil.
Aleksandra Ekster
Aleksandra Aleksandrovna Ekster (Александра Александровна Экстер) (6 yanvar 1882 - 17 mart 1949) - rus suprematist, kubist rəssam.
Həyatı
6 yanvar 1882-ci ildə Rusiya imperiyasının Belostok şəhərində (indi Polşa ərazisi) varlı Belarus ailəsində anadan olub. Onun atası Aleksandr Qriqoroviç varlı Belarus iş adamı, anası isə yunan idi. Gənc Aleksandra dil, musiqi və özəl rəsm dərsləri aldı. Tezliklə valideynləri Kiyevə köçdü. O, Kiyev gimnaziyasında və Kiyev Rəssamlıq Məktəbində Aleksandr Boqomazov və Aleksandr Arxipenko ilə təhsil aldı. Onun müəllimləri arasında Mikola Pimonenko var idi. Aleksandra 1906-cı ildə Kiyev Rəssamlıq Məktəbini bitirmişdir.
1908-ci ildə Aleksandra Qriqoroviç əmisi oğlu Kiyev vəkili Nikolay Evqenieviç Ekster ilə evlənmişdir. 1908-1924-cü illərdə o fasilələrlə Kiyev, Sankt-Peterburq, Odessa, Paris, Roma və Moskvada yaşadı.
Parisdə Aleksandra Ekster Pablo Pikasso və Corc Brak ilə tanış oldu. O, 1912-ci ildə Parisdə “Salon de la Section d'Or” və “Galerie La Boétie”də 6 işini sərgilədi. 1914-cü ildə Aleksandra Ekster Kazimir Moleviç, Aleksandr Arçipenko, Vadim Meller, Sonya Delone və başqa fransız və rus rəssamlar ilə Parisdə “Salon des Indépendants”da sərgidə iştirak etdi. Həmin il o, Romada Beynəlxalq Futurist sərgisinə Arçipenko, Koulbine və Rozanova ilə iştirak etdi. 1915-ci ildə o, Kazimir Moleviç tərəfindən qurulan, avanqard rəssamlar birliyi olan, Supremus (Suprematizm) qrupuna qatıldı.
thumb|right|280px|Costume design for Romeo and Juliette. 1921. [[M.T. Abraham Foundation.]]
1924-cü ildə Aleksandra Ekster və onun həyat yoldaşı Fransaya mühacirət etdi və o, Parisdə Modern Akademiyasında professor oldu. 1926-1930-cu illərdə Aleksandra Ekster Fernand Lejenin “Académie d'Art Contemporain”da professor oldu. 1933-cü ildə o, həyatının son mərhələsinin bəlkə də ən əhəmiyyətli əsərlərini yaratmağa başladı. "Callimaque" əlyazması (kağız üzərində quaş ilə) onun şah əsəri hesab olunur. 1936-cı ildən Parisdə Flammarion nəşriyyat şirkəti üçün bir kitab rəssamı idi.
Aleksandra Ekster 17 mart 1949-cu ildə Paris yaxınlığında, Fontenay-aux-Rosesdə vəfat etdi.
81 (ədəd)
Səksən bir — say sistemində ədədlərdən biridir. Səksəndən sonra, səksən ikidən əvvəl gəlir.
Nikolay Patoliçev
Nikolay Semyonoviç Patoliçev — Sovet dövlətinin və partiyanın deputatı, İkiqat Sosialist Əməyi Qəhrəmanı (1975 və 1978) , Sovet İttifaqının ən yüksək mükafatı: On bir dəfə Lenin mükafatı lauretı , 1928-ci ildən MSKP-nin üzvü , KPSS Mərkəzi Komitəsinin üzvü (1941-1986, 1939-cu ildən namizəd), KPSS Mərkəzi Komitəsinin Rəyasət Heyətinin namizədi (1952-1953) , Rostov vilayətinin 3-cü çağırış deputatı (1950-1954) , Çelyabinsk rayonu 2-ci çağırış deputatı (1946-1950) , Yaroslav vilayətindən Birlik İttifaqının 1-ci çağırış deputatı (1937-1946) , Belarus SSR 4-cü çağırış deputatı (1954-1958) və Daşkənd bölgəsinin 8-11 çağırış deputatı (1970-1986).
Həyatı
23 sentyabr 1908-ci ildə Nijni Novqorod (Rusiyada) rayonunda anadan olub. Sovet dövlətinin və partiyanın deputatı olub. MSKP-nin üzvü olub (1928-ci ildən). 1941-1986 KPSS Mərkəzi Komitəsinin üzvü olub (1936-cı ildən namizəd). 1952-1953-cü illərdə KPSS Mərkəzi Komitəsinin Rəyasət Heyətinin namizədi olub. 1950-1954-cü iillərdə Rostov vilayətinin 3-cü çağırış deputatı olub. 1946-1950-ci ildən Çelyabinsk rayonunun 2-ci çağırış deputatı olub. 1937-1946-cı illərdə Yaroslav vilayətindən Birlik İttifaqının 1-ci çağırış deputatı olub. 1954-1958-ci illərdə Belarus SSR 4-cü çağırış deputatı olub. 1970-1986-cı illərdə Daşkənd bölgəsinin 8-11 çağırış deputatı olub.
Mükafatları
I laureat: 1975 II laureat: 1978 I laureat: 17.05.1939 II laureat: 30.09.1943 III laureat: 05.08.1944 IV laureat: 31.03.1945 V laureat: 31.07.1958 VI laureat: 17.12.1966 VII laureat: 20.09.1968 VIII laureat: 21.12.1973 IX laureat: 30.12.1975 X laureat: 22.09.1978 XI laureat: 05.08.1982
Endosperm
350px|right
Endosperm — mayalanma zamanı ətrafında ən çiçəkli bitkilər toxum daxilində istehsal olunan toxuma.
Şanlı, qeyri-adi il (film, 1960)
Şanlı, qeydi-adi il — 1960-cı ildə istehsal olunan Azərbaycan filmi.
Məzmun
Film Azərbaycan sovetinin 40 illiyi şərəfinə respublikanın əldə etdiyi müvəffəqiyyətlərdən bəhs edir.
Rafflesia philippensis
—   fəsiləsinin  cinsinə aid bitki növü.
Şredingerin pişiyi
400px|thumbnail|right|Şredingerin pişiyi — Təcrübə qurğusu. Şredingerin pişiyi — Avstriyalı fizik Ervin Şredinger tərəfindən ortaya atılmış, kvant fizikasıyla əlaqəli olan, haqqında bir çox müzakirələr aparılmış düşüncə təcrübəsidir. Adətən kvant mexanikası və Kopenhagen təfsiriylə əlaqəli olan bir paradoks olaraq bilinir.
Təcrübə, 1935-ci ildə ortaya atılmışdır və tamamilə nəzəri bir təcrübədir. Təcrübə, Şredingerin Kopenhagen təfsiri və ümumi olaraq kvant fizikasında gördüyü bəzi problemləri açıqlayır. Bu təcrübə sonda ölü ya da diri ola biləcək xəyali bir pişiklə əlaqədardır. Pişiyin ölü ya da diri olması, müşahidədən əvvəlki təsadüfi bir vəziyyətin nəticəsidir.
Təcrübə qurğusu
Təcrübənin başlanğıcında qapalı bir qutunun içində canlı olan bir pişik var. (Qutunun içinin heç bir şəkildə müşahidə edilməməsi çox vacib bir məsələdir. Bunun səbəbi Kopenhagen təfsiridir.) Qurğunun tərkibi belədir: Parçalanma ehtimalı 50% olan bir radioaktiv maddə, radioaktivlik dedektoru və ondan asılı olan qapalı qabda zəhərli qaz. Maddə parçalanarsa dedektor işə düşərək qabı sıdıracaq və pişiyi öldürəcək zəhərli qazı havaya buraxacaq.
Buradakı vacib məsələ isə, parçalanma ehtimalının tam olaraq 50% olmasıdır. Bu şəkildə maddənin parçalanıb-parçalanmayacağı əvvəlcədən müəyyənləşdirilə bilməz. Nəticə olaraq pişik, qutu açılanda ya zəhərlənib ölmüş bir şəkildə görüləcək, ya da parçacıq parçalanmadısa diri olaraq görüləcəkdir.
Ancaq təcrübənin paradoks kimi tərif edilməsinin səbəbi nəticə deyil, təcrübənin müşahidə edilməyən mərhələsidir. Vacib olan məsələ, müşahidə edilmədən əvvəl qutunun içində nələr olduğudur. Qutu açılmadan, müşahidə edilmədən əvvəl pişik nə vəziyyətdədir? Ölüydümü yoxsa diriydimi? Kvant fizikasına görə həm ölü, həm diridir.
Qutu açıldığı anda müşahidəçi də iştirakçı olur. Kvant dilində bu vəziyyətə dalğa funksiyasının çöküşü deyilir. Yəni bir neçə ehtimaldan bir dənəsinə düşürülən vəziyyətdə müşahidəçi də kainata daxil olur.
Təcrübənin mahiyyəti
350px|thumbnail|left Şredingerin original məqaləsində təcrübə belə yazılıb:
Tipik müvafiq hallarda o baş verir ki, birbaşa müşahidə yolu ilə kənarlaşdırıla bilən başlanğıcda atom dünyasıyla çərçivələnmiş müəyyənsizlik, makroskopik müəyyənsizlik şəklində dəyişir. Bu bizə "çökmə modelini" əks etdirilən reallıq kimi sadəlövlüklə qəbul etməyə mane olur. Öz-özlüyündə bu, qeyri-müəyyən olan və ya bir-birinə zidd olan heç nə bildirmir. Dəqiq olmayan ilə fokuslaşdırılmış foto arasında və buludların şəkli ilə duman arasında fərq var".
Kazimir Skureviç
right|thumb|200px|Bakıda Skureviçin layihəsi əsasında inşa edilmiş [[Tağıyev pasajı.]] Kazimir Brunoviç Skureviç — memar, mühəndis.
Fəaliyyəti
1894-cü ildə Peterburq mülki mühəndislər institutunu bitirmişdir. Bakıya O, 1895-ci ildə İosif Qoslavskinin dəvəti ilə gəlmişdi. Əvvəlcə şəhər idarəsində sahə memarı kimi çalışmış, 1904-cü ildə Qoslavskinin vəfatından sonra isə Baş şəhər memarı vəzifəsinə təyin olunmuşdu.
Skureviç həm yaşayış evləri, həm də ictimai binalar layihələşdirirdi. Həmkarları kimi, Skureviç həcmli modelləşdirmə, cizgi detalların aydın çəkilməsi və daşların ustalıqla işlənməsində istifadə olunan yerli memarlıq ənənələri ilə maraqlanırdı. Yerli memarlıq ənənələrinə dəyər verən Skureviç kədərlə qeyd edirdi ki, sifarişçilər müxtəlif təmayüllü yad Avropa üslublarına üstünlük verərək, ev tikintisində Bakı memarlığının üslub keyfiyyətlərinə etinasızlıq göstərirlər. .
Skureviçin müəllif olduğu tikililər arasında ən tanınmışları Krasnovodsk və Merkuryev küçələrinin (hal hazırda Səməd Vurğun küçəsi və Azərbaycan prospekti) tinindəki Dövlət Bankının binasını (indi də orada bank yerləşir), Şamaxinkadakı Uşaq evini (1897–1899), Persidski (Muxtarov,13) küçəsindəki Rotşildin kontorunu (1899) (İndiki Respublika Prokurorluğu), Olginski küçəsində Tağıyev passajını (1896) (indiki univermaq) göstərmək olar. Onlardan başqa,memar poçt, xəstəxana, uşaq və müsəlman gimnaziyaların, Nobel qardaşlarının ortaqlığı səhmdar cəmiyyətinin binalarını inşa etmişdir.
O, təkcə Bakıya deyil, Polşaya da öz memarlıq töhfəsini vermişdir. Polşada 40 ildən artıq işləyən Skureviç Varşavanın kral qəsrinin, Krakovdakı Vavel qəsrinin bərpasına rəhbərlik etdi, Suleyuvekda marşal Pilsudskinun evini layihələşdirdi. Amma Skureviçin ən məşhur əsəri Polşa Seyminin binası hesab olunur.
İkinci dünya müharibəsindən sonra o, Varşava politexnik institutunda memarlıq fakültəsində dərs demişdir. .
Skureviç və Bakı bulvarı
1902-ci ildə Bakı şəhər Duması, nəhayət, Bakının dənizkənarı şəhər olduğunu, sahil zolağında çoxsaylı körpülərin olmasını bulvarın tikintisinə başlamağı qərara alır. Bütün bunlar onunla başa çatır ki, Skureviçin və şəhərin bağbanı Vasilyevin layihəsi üzrə kiçik bir bağça salınır. Sahil zolağının ictimai istifadə üçün bulvar kimi mənimsənilməsinə ilk təşəbbüs şəhər üçün böyük əhəmiyyət kəsb edirdi. Sonralar bu bağça mühəndis Məmməd Həsən Hacınskinin təşəbbüsü ilə konkret layihə əsasında mərkəzi məhəllələrin bütün uzunluğu boyunca davam etdirildi.
Wedard
Wedard — 2002-ci ildə Sternenfrost (Andreas Schnell) tərəfindən Memmingen, Bavariyada qurulmuş alman depressive black metal qrupudur. Bütün alətləri Sternenfrost ifa edirdi lakin 2006-cı ildən bu yana barabanda Karmaggedon ləqəbli Matt Aldrich müşayiət etməkdədir. Mahnı sözləri əsas etibarı ilə depressiya, melanxoliya və təbiət üzərinədir. Mahnıları dinlərkən xüsusilə gitara riffləri və ardından gələn Sternenfrostun vokalı və qışqırıqları ilə musiqinin ağır tempinin müşayiəti altında depressiv bir atmosferə bürünüb özünüzü qaranlığın soyuğu və yanlızlığında tapa bilərsiniz.
İbrahimov
İbrahimov — Azərbaycan soyadı.
Cahangir Allahverdiyev
Allahverdiyev Cahangir İbrahim oğlu — azərbaycanlı kimyaçı.
Həyatı
Allahverdiyev Cahangir İbrahim oğlu 6 sentyabr 1938-ci ildə Gədəbəy rayonunun Poladlı kəndində anadan olmuşdur. 1946-cı ildə öz kəndlərində məktəb olmadığından qonşu Böyük Qaramurad kəndində Füzuli adına orta məktəbə getmiş, 1956-cı ildə isə həmin məktəbi bitirib ali təhsil almaq üçün Bakı şəhərinə gəlmişdir. Sənədlərini M.Əzizbəyov adına Azərbaycan Neft və Kimya İnstitutuna vermişdir. О, həmin institutun kimya-texnologiya fakültəsinə daxil olmuşdur. Tələbəlik illərində öz istedad və bacarığı ilə fərqlənmişdir. 1961-ci ildə institutu müvəffəqiyyətlə bitirdikdən sonra perspektivli məzun kimi təyinatla Azərbaycan Neft Layihə İnstitutuna mühəndis-texnoloq vəzifəsinə işləməyə göndərilmişdir.
Pedaqoji fəaliyyətə olan həvəsi onu 1962-ci ildə məzunu olduğu M.Əzizbəyov adına Neft və Kimya İnstitutuna qaytarmışdır. О, müsabiqə yolu ilə həmin instituta müəllim qəbul olunmuşdur.
Daha səmərəli elmi-tədqiqat işi ilə məşğul olmaq üçün 1966-cı ildə Azərbaycan Elmlər Akademiyasının Y.Məmmədəliyev adına Neft-Kimya prosesləri institutunun analitik kimya laboratoriyasına elmi işçi düzəlmişdir. Bir müddət burada maraqlı təcrübələr aparmış və nəhayət 1972-ci ildə həmin institutun aspiranturasına daxil olmuşdur. 1977-ci ildə "Adsorbsiya üsulu ilə yüksək keyfiyyətli reaktiv yanacağın və təmiz neftin turşularının alınmasının tədqiqi və texnologiyası" mövzusunda dissertasiya müdafiə edərək texnika elmləri namizədi alimlik dərəcəsi almışdır. Onun apardığı tədqiqat işi çox böyük elmi-təcrübi əhəmiyyətə malik olduğundan xüsusi reqlament hazırlanmış, tədqiqatın nəticəsinin həyata tətbiq olunması üçün SSRİ Neft Nazirliyinin göstərişi ilə həmin iş Azərbaycan Neft Layihə İnstitutuna təqdim olunmuşdur.
Cahangir Allahverdiyev 40-a yaxın elmi əsərin, 5 müəlliflik şəhadətnaməsinin müəllifidir. O, 1981-ci ildən Neft Kimya Prosesləri İnstitutunun analitik kimya laboratoriyasının böyük elmi işçisi vəzifəsində işləmişdir. 1996-cı ildən isə bu laboratoriyanın müdiri olmuşdur.
Mixael Şumaxer
Mixael Şumaxer — Almaniyalı Formula-1 pilotu. Formula-1 üzrə yeddi qat dünya çempionu. 1991-ci ildə Benetton komandasının heyətində Formula-1-ə gəlmiş, 1996-2006-cı illərdə Ferrari komandasında çıxış etmişdir.
2006-cı ildə da Formula-1-i tərk etməsinə baxmayaraq, 2010-cu ildən Mersedes GP komandası ilə yenidən yarışlara qayıtmışdır. 2013-cü ildə isə xizəkdə qəzaya uğrayaraq komaya düşmüşdür.
Kunq-fu
Kunq Fu (功夫, Pinyin: gōngfu) — Çində yaranmış döyüş sənəti.
"Kunq" sözünün mənası "nailiyyət","əməl","Fu" sözü isə "insan" deməkdir. Beləliklə, "Kunq Fu" "İnsan nailiyyəti" kimi tərcümə olunur. Kunq Fu bədənin və fikrin güclənməsinə və təkminləşməsinə xidmət edir. Kunq Fu əslində üç əsrdən çox olan Uşunun məşq rejimidir. Kunq Funun 400-dən çox fəndi var. Bu fəndlərdən ən çox tanınanları Pələng, Meymun, Kobra, Qartal, Durna və Sərxoş adam fəndləridir. Kunq Fu yarandığı vaxtlarda onu yalnız çinlilərə öyrətmək olardı, indi isə o bütün dünyada məşhurdur. Kunq Funu bütün dünyada tanıdan aktyorlar Brüs Li, Ceki Çan və Cet Lidir.
Kunq Funun tarixi
Kunq Funu Konfutsi və Lao Çe bizim eranın 400-cü ilində yaradıblar. Sonra onlar yaratdıqları Taoizmi bütün Çin xalqına yaymaq istədilər.Bu məqsədlə onlar Taoizmi əvvəlcə ətrafındakı uşaqlara öyrətdilər.Bunu görən imperator Han Vu Ti bu döyüşə "Uzun əl döyüşü" adını verdi. Bu döyüş sənəti bir müddətsonra bütün Çinə yayıldı. Sonrakı illərdə Hua Ta adlı həkim döyüş sənətinə bir çox yeniliklər gətirdi və beş böyük heyvan adını və fəndlərini də bura əlavə etdi.Bu beş heyvan  Pələng, Ayı, İlan, Şir və Durna idi. Bununla da, Ta Mo Şaolin bütün Çinə yayıldı. Sonra bu sistemə yeni fəndlər də əlavə edilərək Çanq Çuan sistemi yarandı. Beləliklə, bu döyüş sənəti daha da təkmilləşdi və Şaolin Məbədi çinlilərin döyüş sənətini öyrəndiyi yerə çevrildi. Uzun illərdən sonra Buddizmi yayan rahiblər çubuk və qılıncla döyüşməyi öz şagirdlərinə öyrətdilər.Buna Tao Çi Çun Fa adını verdilər. 1300-cü illərdə bu idman növü daha mülayim hala gətirildi. Tai Aist Çenq Saim Funq tərəfindən yaradılan Tai Çi Çuan sistemi inkişaf etdirilib, Çueh Yuan yarandı. 170 fənd qısa bir zaman içində 300-ə çatdı.1400-ci illərdə bu idman dörd əsas hissəyə bölündü: Nəhayət, Şaolin Məbədində bu dörd döyüş növü vahid ad altında birləşdirlidi və bütün Çin xalqına öyrədilməyə başladı. Bu ad Kunq Fudur...
Uşu
"Uşu" Çin dilindən tərcümədə "Döyüş Sənəti" deməkdir. UŞU 7 hissəyə ayrılır.
Kunq Fu paltarları
Kunq Fu paltarları "Velesbiha Kimona" adlanır. Velesbiha Kimona qara rəng, geniş qollu olur.Müəllimin seçilməsi üçün paltarın qolunda ağ rəngli bant olur.Əsil Kunq Fu paltarlarında bəzək olmur, və başqa rənglərdə də olmur.
Müqəddəs Antoninin əzabları
Müqəddəs Antoninin əzabları (it. Tormento di sant'Antonio) - İtaliya rəssamı Mikelancelo tərəfindən 1488-ci ildə tamamlanmış rəsm əsəri. Hazırda ABŞ-nin Texas ştatının Fort-Uort şəhərində yerləşən Kimbell İncəsənət Muzeyində sərgilənir.
Haqqında
Əsərdə orta əsrlər əfsanəsi olan Qızıl əfsanə, müqəddəs Antoninin şeytanlar tərəfindən tələyə düşürülməsi əks olunmuşdur. Müqəddəs Antoni günah işləməmək üçün şeytanlara müqavimət göstərməkdədir. Buna görə əsər bəzən "Müqəddəs Antoninin günaha təşviqi" adlandırılır.
Tarixi
Rəsm əsəri ilk əvvəl Mikelancelonun xidmət etdiyi Domeniko Girlandayo manufakturasında saxlanmışdır. Əsər 2008-ci ilin iyulunda satışa çıxaralaraq 2 milyon ABŞ dollarına bir ABŞ iş adamına satıldı. Sentyabr ayında rəsm əsəri Nyu-Yorkdakı Metropolitan İncəsənət Muzeyinə gətirildi. Əsər burada yenidən rəngləndi və diqqətlə öyrənildi. Onun həqiqətən Mikelancelonun əsəri olduğu qəraralaşdırıldı. Qısa müddət sonra rəsm əsəri açıqlanmayan qiymətə (6 milyon ABŞ dolları olduğu güman olunur) Kimbell İncəsənət muzeyinə satılmışdır.
Səqaleyn hədisi
Səqaleyn hədisi (ər:حديث الثقلين) — İslam peyğəmbərindən mütəvatır (Ardı-ardına) Quran və itrətinə (Əhli-Beyt) görə nəql olan hədisdir.
Haqqında
انی تارک فیکم الثقلین کتاب الله وعترتی ما ان تمسکتم بهما لن تضلوا بعدی: کتاب الله فیه‌الهدی والنور حبل ممدود من السماء الی الارض وعترتی اهل بیتی وان اللطیف الخبیر قد اخبرنی‌انهما لن یفترقا حتی یردا علی الحوض وانظروا کیف تخلفونی فیهما
Rafflesia pricei
(Rafflesia pricei) —  fəsiləsinin  cinsinə aid bitki növü.
İbrahimova
İbrahimova — Azərbaycan soyadı.
Səqaleyn hədisi
Haqqında
Tərcümə: Əli Quranladır və Quran Əli ilə bu ikisi birbirlərindən Hovuzda (gölməçə) mənə gəlməyincə ayrılmayacaqlar. Səqəleyn hədisinin doğruluğu bir Dissertasiyada neçə il bundan əvvəl misirdə Darül Təqribi Məzahibi islami (دارالتقریب بین المذاهب الاسلامیه)-də isbat edilib və çap olunubdur.
Əhi beytə sarılmaq yoxsa xatırlamaq iddiası
İbn Teymiyyə yazır: "Səhihi-Müslim"dəki hədis yalnız Allahın kitabına sarılmağı əmr edir, lakin itrət barəsində yalnız "onları xatırlatmaq"la kifayətlənir. Buna görə də üç dəfə "uzəkkirukumullahə fi əhli-beyti" ifadəsinin təkrarı onlara sarılmağa əmr olunmadığını göstərir!" Müslim hədisi Zeyd ibn Ərqəmdən nəql etmişdir. O, Übeydullah ibn Ziyaddan qorxduğuna görə hədisi tam şəkildə nəql etməmiş, onun "itrətə sarılmaq" hissəsini ixtisara salmışdır. Bu müddəanın dəlili budur ki, Zeyd ibn Ərqəm bir çox hallarda bu hədisə toxunaraq onun mətnini məşhur yolla (təriqlə) nəql etmişdir ki, orada "itrətə sarılmaq" əmr olunur. Müslim, Zeyd ibn Ərqəmin hədisinin izahında "Əhli-beytə sarılmaq" ibarəsini gətirməmişdir. Bundan əlavə Əhməd ibn Hənbəl, nəql etdiyi hədisdə eynilə Müslimin ibarələrini qeyd etmiş və ona Əhli-beytə sarılmağa dair əmr edilən hissəsini əlavə etmişdir. bu hədis təkcə Müslimin nəql etdiyi təriqlə xülasələnmir; əksinə o digər yollarla da nəql olunmuş və onlarda "Qurana və Əhli-beytə sarılmaq" yanaşı qeyd olunmuşdur. Belə ki, Tirmizi həmin hədisi Zeyd ibn Ərqəmdən bu şəkildə nəql etmişdir. Əhli-sünnət alimlərindən bir qrupu da Tirmizinin hədisinin sənədini səhih bilmişlər. Onların bəzləri qeyd edilir:
اِنِّى تَارِکٌ فِیکُم ُالثَّقَلَیْنِ; کِتَابَ اللهِ وَ عِتْرَتِى…
"Mən sizin aranızda iki ağır və qiymətli əmanət qoyuram: Allahın kitabı və itrətim."
82 (ədəd)
Səksən iki — say sistemində ədədlərdən biridir. Səksən birdən sonra, səksən üçdən əvvəl gəlir.
Düşün məni (mahnı)
Düşün məni — azərbaycanlı müğənni Aygün Kazımovanın mahnısıdır. Mahnının sözləri Sevinc Şirinə, musiqisi isə Sevinc Tağıyevaya məxsusdur. Çəkilişləri Bakının Xəzəryanı çimərliklərində çəkilib. Türkiyədə oranjeman olunan “Düşün məni” klipini Türkiyədən gələn 22 nəfərlik peşəkar heyət lentə alıb. Avqustun sonlarında Bakıya gələn türkiyəli heyətin bütün avadanlıqları Türkiyədən gətirilib. Klipi türkiyəli rejissor Murat Küçük lentə almışdır. Klipdə 2008-ci ildə "The Best Model of Azerbaijan 2008" yarışmasının qalibi Azər Atakişiyevdə rol almışdır. Klip Aygün Kazımovanın istəyi və arzusu ilə ölkəmizin təqdimatı mövzusundadır. 2016-cı ildə türkiyəli müğənni Damla Koç mahnını yenidən oranjeman edərək "Düşün beni" adı ilə yenidən ifa edib, klip çəkmişdir.
Mükafatlar
'' Siyahıda əksiklik var, tamamlamağa kömək edin. ''
Məmmədağa Dadaşov (aktyor)
Məmmədağa Ağarəhim oğlu Dadaşov — Azərbaycan aktyoru, Azərbaycan SSR əməkdar artisti (1957). GTT-nın yaradıcılarındandır. Aktyor kimi xarakterik və tipik obrazların ifasında nailiyyətlərə daha çox müvəffəq olub.
Həyatı
thumb|280px| "Yolda" tamaşası [[Rahib Əliyev (aktyor)|Rahib Əliyev, Məmmədağa Dadaşov, Yusif Vəliyev, Məxfurə Yermakova, Məsumə Babayeva ]] Məmmədağa Ağakərim oğlu Dadaşov 12 aprel 1912-ci ildə Bakıda doğulub. Səhnəyə ilk dəfə on dörd yaşında, oxuduğu məktəbdə çıxıb. 40 saylı pioner dəstəsinin dram dərnəyinə üzv olub. GTT məhz həmin dərnəyin bazası əsasında yaranıb və truppanın ilk aktyorlarının sırasında Məmmədağa Dadaşov da olub. Ömrünün sonuna qədər səhnədən və bu kollektivdən ayrılmayıb.
Məmmədağa Dadaşov komediya, faciə, dram əsərlərində və nağıl-tamaşalarda müxtəlif səciyyəli rollar oynayıb. Azad ("Azad", Əyyub Abbasov), Valer, Leandr ("Zorən təbib" və "Skapenin kələkləri", Jan Batist Molyer), Vəhşi pişik ("Özbaşına gəzən pişlk", Reyhard kiplinq), El oğlu ("E1 oğlu", Abdulla Şaiq), Çingiz ("Nərgiz", Mirmehdi Seyidzadə), Məhkəmə sədri ("Müfəttiş", Nikolay Qoqol), Ağa Zaman, Məşədi Qurban, Hatəmxan ağa ("Molla İbrahimxəlil kimyagər", "Xırs quldurbasan" və "Müsyö Jordan və dərviş Məstəli şah", Mirzə Fətəli Axundzadə), Hacı Saleh ("Tamahkar", Süleyman Sani Axundov), İmran ("Anacan", Yusif Əzimzadə), Nüsrət ("Yaşar", Cəfər Cabbarlı), Simnar xan ("ÇİÇəkiİ dağ", Məmmədhüseyn Təhmasib), Casus ("Qavroş", Viktor Hüqonun "Səfillər" romanı əsasında səhnələşdirənləri Zəfər Nemətov və Əli İsmayılov), Qasım xan ("Əlvida, Hindistan!", Qeybulla Rəsulov), Milan Hersoqu, Montekki ("iki veronalı" və "Romeo və Cülyetta", Vilyam Şekspir), Mirbağır ağa ("Yarımçıq şəkil", Adil Babayev), Molla Səfi ("Hacı Qəmbər", Nəcəf bəy Vəzirov), Mirzə Qoşunəli ("Bəxtsiz cavan", Əbdürrəhim bəy Haqverdiyev), Jandarına polkovniki ("Ovod", Etil Voyniç), Tağı müəllim ("Şirinbala bal yığır", Salam Qədirzadə) rollarında özünün aktyorluq bacarıq və qabiliyyətini daha ifadəli şəkildə göstərə bilib.
Aktyor Bakıda 1996-cı ildə vəfat edib.
Ailəsi
Məmmədağa Dadaşov Azərbaycan Respublikasının əməkdar artisti Kübra Dadaşovanın və Rauf Dadaşovun atası, aktrisa Anya, Səbinı, Dilarə Dadaşöva babasıdır.
Amber Staxovski
Amber Staxovski (d. 14 mart 1983) — Birləşmiş Ştatları təmsil edən su poloçusu.
Karyerası
Amber Staxovski, ABŞ yığmasının heyətində 2004-cü ildə Yunanıstanın Afina şəhərinin ev sahibliyində baş tutan XXVIII Yay Olimpiya Oyunlarında mübarizə apardı. Bürünc medal uğrunda görüşdə Avstraliya yığmasını 6:5 hesabı ilə məğlub edən ABŞ yığması, Afina Olimpiadasının bürünc medalına sahib oldu.
Şanlı partizan (film, 1975)
Şanlı partizan — Rejissor Nazim Abbasın filmi.
Məzmun
Film Azərbaycan xalqının şanlı oğlu, Sovet İttifaqı Qəhrəmanı Mehdi Hüseynzadəyə həsr olunmuşdur.
Formula 1
Formula-1 – açıq təkər tipli avtomobillərin dövrəvi avtoyürüşləri üzrə dünya çempionatıdır. Formula-1 üzrə dünya çempionatı hər il keçirilir və Qran-pri statusu daşıyan ayrı-ayrı mərhələlərdən ibarət olur.
İlk dünya çempionatının birinci yarışı 1950-ci il mayın 13-də Böyük Britaniyanın Silverstoun trasında baş tutub. Hər ilin sonunda çempionatın qalibi müəyyən edilir. Çempionatda həm sürücülər, həm də komandalar yarışırlar. Sürücülər dünya çempionu titulu uğrunda, komandalar isə Mühəndislər Kuboku uğrunda mübarizə aparırlar.
Komandalar hər bir yarışa özünün hazırladığı şassi ilə çıxırlar, hər bir komandanı iki sürücü təmsil edir, sürücü çempionatda iştirak etmək üçün Beynəlxalq Avtomobil Federasiyası ndan SuperLisenziya almalıdır. Komandalar öz şassilərinə kənar motor istehsalçısından aldıqları motoru quraşdıra bilərlər.
Formula-1 maşınlarını bolidlər, sürücülərini isə pilotlar da adlandırırlar.
Builki dünya çempionatı 21 mərhələdən, Qran-pridən ibarətdir. Hər bir Qran-prini üçgünlük həftəsonu (uik- end) təşkil edir. Reqlamentə görə, sürücülər cümə günü hər biri 1.5 saat olan iki sərbəst yürüşdə trasla tanış olurlar, maşınları qarşıdakı sıralanma turu və yarışa sazlayırlar. Monako Qran-prisində sürücülər cümə günü deyil, bir gün əvvəl - cümə axşamı eyni işi görürlər.
Mərhələlər
Cümə günü – İki 90 dəqiqəlik məşq yarışı
Şənbə günü – Bir 60 dəqiqəlik məşq yarışı; bir 60 dəqiqəlik kvalifikasiya yarışı
Bazar günü – Bir final yarış
Kvalifikasiyanın 3 mərhələsi olur: dövrəni ən qısa bir zamanda etsinlər. Raundun sonunda ən sürətsiz 6 maşın yarışdan çıxarılır və yarışı axırıncı 6 yerdə başlayacaq onlardan sonuncu 6 maşın yarışdan çıxarılır və yarışı 11-16 yerlərdə başlayacaq maşınlar 12 dəqiqə ərzində halqanı dövriyyə edir və qalan start yerləri müəyyən olunur.
Yarışın özü 2 saatdan çox ola bilməz – amma “qırmızı bayraq” olsa, yəni yarış dayandırılsa, 4 saatdan çox davam edə bilməz.
Bayraqlar
Sürücülərə mühüm mesajları çatdırmaq üçün bayraqlardan istifadə olunur.
Komandalar və sürücülər
2020-ci ildə keçirilən F1 yarışlarında 10 komanda iştirak edəcək. Hər komanda yarışlarda iştirak edəcək 2 sürücü seçir. Onlar fərdi olaraq sürücülərin çempionatında iştirak edir, ümumi xallar isə konstruktorların çempionatı üçün komandalara görə hesablanır. Mövsümün sonunda ən çox xal qazanan sürücü və komanda dünya çempionu olur. Yarışlarda daha 3 keçmiş çempion iştirak edir: Hazırkı çempion konstruktorlar: Mercedes. Bu komanda ötən il 20 yarışdan 12-da qalib gəlmişdi.
Xal sistemi
2010-cu ildən etibarən Formula1-də yeni xal sistemi tətbiq olunur. İlk 8 pilotun xal qazandığı köhnə sistemdən fərqli olaraq, yeni sistemə görə ilk 10 yeri tutan pilotlar xal qazanırlar və 1-ci yerin sahibi ilə digər pilotlar arasındakı xal fərqi kəskin şəkildə artırılıb.
Karyerası ərzində ən çox xal toplayan pilot Mihael Şumaxerdir — 1.369 xal.
Harri Potter və Ölüm Hədiyyələri. I hissə
Harri Potter və Ölümün Hədiyyələri: 1-ci Hissə — Harri Potter və ölüm hədiyyələri (seriyada 7-ci) əsasında çəkilən birinci film. 2010-cu ildə çəkilən, David Yatesin rejissorluq etdiyi film fantastika janrındadır. Həmçinin, J. K. Rovlinqing 2007-ci ildə nəşr olunmuş eyni adlı romana əsasən çəkilmiş iki hissəli filmin ilk hissəsidir.
ハリー・ポッターと死の秘宝
Seyid Yəhya Bakuvi türbəsi
Seyid Yəhya Bakuvi türbəsi — Şirvanşahlar saray kompleksinin yuxarı həyətində yerləşən, keçmişdə Keyqubad məscidinə bitişik olmuş türbə binası. Türbədə Şirvanşah I Xəlilullahın dövründə saray alimi olmuş Seyid Yəhya Bakuvi dəfn edilmişdir. Bakuvi sufi olduğuna görə türbə elmi ədəbiyyatda tez-tez "Dərviş məqbərəsi" də adlandırılır.
Bu binada türbənin gümbəz və divarlarını örtən və hələlik saray kompleksinin tikililəri içərisində daxili boyaların salamat qalmış yeganə nümunəsi olan sqrafitto tipli rəngli mala diqqət cəlb edir.
Tarixi
270px|thumb|left| Türbənin sərdabah hissəsində yerləşən sinə daşı Mütəxəssislərin bir çoxu bu türbəni Seyid Yəhya Bakuviyə aid etsələr də, bəzi tədqiqatçılar sarayın orta və aşağı həyətindəki bütün abidələrin Xanəgah kompleksi olmasını qeyd edirlər.
Tarixçilərin məlumatına görə, Seyid Yəhya Bakuvi I Xəlilullahın dövründə saray alimlərindən biri olub. O, Şamaxı şəhərində doğulmuşdur. Gəncliyində Şeyx Sədrəddin təriqətinin davamçısı olmuşdur. Şeyx Sədrəddinin ölümündən sonra Bakıya gələrək ömrünün sonuna kimi burada yaşamışdır. Bəzi müəlliflərin yazdığına görə, o, hicri təqvimlə 862-ci ildə vəfat etmişdir. Dövrümüzə Bakuvinin 30 əsəri çatmışdır ki, onlar da əsasən təsəvvüfi xüsusiyyət daşıyır. Alimin əsərlərinin əksər əlyazmaları Türkiyənin Manisa şəhərindəki Muradiyyə kitabxanasında saxlanılır.
A.Bakıxanovun verdiyi məlumata görə, o, bu şəhərin ruhaniməktəbinin baş müəllimi olmuş, onun adı sirli elmlərlə tanınmışdır. Bakuvi sufizmlə məşğul olurdu ki, bu elmin davamçılar da dərviş adlandırılırdılar. Türbənin xalq arasında Dərviş məqbərəsi adı ilə tanınmasının səbəbi də budur.
Türbə üzərində onun kimə aid olduğunu və ya memarın kimliyini göstərən kitabə yoxdur. M. Nemət qeyd edir ki, "Şirvanşahlar saray kompleksində bu günə kimi xalq arasında Dərviş türbəsi adlanan yerdə dəfn olunmuş dərvişin Şirvanşah I İbrahim zamanında (1382–1417) hicri tarixi ilə 805-ci ildə (1402–1403) Mərəzə yaxınlığındakı Diri baba türbəsinin kitabəsini yazmış şəxs olmasını inkar etmək olmaz."
Təsviri
thumb|250px|Türbənin qübbəsi Dərviş türbəsi piramidaya oxşar gümbəzlə örtülmüş balaca bir binadır. Bu gümbəz Bakı yaxınlığında, Şamaxı rayonunda və Azərbaycanın başqa rayonlarında olan türbələrin gümbəzinə oxşasa da, Abşeron abidələri içərisində yeganə sayılır; çünki Abşeronun başqa türbələrinin gümbəzi adi formadadır.
Memarlıq xüsusiyyətləri
Türbə orta həyətdə mərkəzi yer tutur. Türbə, həcmdə piramida şəkilli alaçıq kimi tamamlanmış, planda səkkizüzlü formaya malikdir. Türbənin daxili məkanı yeraltı sərdabaya və uzadılmış formada yuxarı kameraya bölünür. Yuxarı kameranın səkkizüzlü fiquru, kürəşəkilli günbəzlə tamamlanmış kiçik künc tromplarla (üçbucaqlı oyuqşəkilli tağtavan) barabana çevrilir.
Üzərilərindən o qədər də mürəkkəb olmayan haşiyə keçən yuxarı kamera, şaquli dərəcələrlə xüsusi olaraq nəzərə çarpdırılmışdır. Günbəzin bütöv dairəsi kainatın sonsuzluğunun özünəməxsus obrazını yaradan bəzəkli naxışlarla örtülmüşdür, dünyanın cəhətlərinə yönəlmiş və şəbəkə üslublu daş məhəccərlərlə örtülmüş kiçik pəncərə yerləri pəncərənin yuxarı kamerasını işıqlandırır. Çatma şəkilli iri giriş qapısı yerli iri daş bloklardan düzəldilmişdir. Məqbərənin divarlarına rəngin və hündürlüyün şaquli əvəzlənməsi yolu ilə təmiz yonulmuş daşla üz çəkilmişdir.
İçərisindən üzü daşla çəkilmiş piramida şəkilli alaçığa keçən haşiyə hissəsi mürəkkəb olmayan profilin dartıcıları ilə xüsusi olaraq nəzərə çatdırılmışdır. Məqbərənin mürəkkəb olmayan, lakin mənalı kompozisiyası, həcmli kütlələrin yeni stilistika üsullarını əks etdirir, məqbərə ayrılmaz surətdə Keyqubad məscidinin strukturuna daxil olur və onunla vahid bütövlük təşkil edir.
Zeynal Zeynalov (futbolçu)
Zeynal Abbas oğlu Zeynalov - (6 dekabr 1979, Bakı, Azərbaycan SSR) — Azərbaycan futbolçusu. Yarımmüdafiəçi. Futbol üzrə Azərbaycan milli yığmasında və çimərlik futbolu üzrə Azərbaycan yığma komandasında çıxış etmişdir.
Tərçümeyi halı
Zeynal Abbasov futbol üzrə Azərbaycan çempionatının yüksək liqasında öz debutunu 1997-1998-ci il mövsümündə "Bakı fəhləsi klubunun heyətində keçirmiş, 2 oyunda iştirak etmişdir.
1999-2000-ci il mövsümündən başlayaraq Dinamo (Bakı) klubunun şərəfini qorumuşdur.
Z.Zeynalov 2004-cü ildə İmişlinin "MKT-Araz" futbol komandasına keçmişdir. Yeni klubda o, 3 mövsüm ərzində çıxış etmiş, 2006-2007-ci il mövsümündə komandanın kapitanı olmuşdur. Komandanın baş məşqçisi İqor Nakoneçnı ilə münasibətlərini nizama sala bilmədiyinə görə komandanı tərk etmiş və "Neftçi" Bakı komandası ilə bir illik müqavilə imzalamışdır. . Lakin o, "Neftçi" Bakı komandasının heyətində cəmi 1 oyun oynamış və 2007-2008-ci il mövsümünün qış fasiləsində Yevlağın "Karvan" komandasına keçmişdir.
Futbol üzrə Azərbaycan milli yığma komandasında
Zeynal Zeynalov 2003-2008-ci illərdə Futbol üzrə milli yığma komandasının oyunlarına cəlb olunmuşdur. Bu müddət ərzində mülli komandanın heyətində 13 oyun keçirmiş və yeganə qolunu 15 oktyabr 2008-ci ildə Bəhreyn yığma komandası ilə keçirilən yoldaşlıq görüşündə rəqib qapısına vurmuşdur. Manamada keçirilən bu görüşdə Azərbaycan millisi 2:1 hesabı ilə qələbə qazanmışdır.
Çimərlik futbolu üzrə Azərbaycan yığma komandasında
Zeynal Zeynalov 2009-cu il 10 apreldən 17 aprelədək Bakı şəhərində keçirilən çimərlik futbolu üzrə Azərbaycan milli komandasının tərkibində təlim-məşq toplantısına çağrılmışdır. .
83 (ədəd)
Səksən üç — say sistemində ədədlərdən biridir. Səksən ikidən sonra, Səksən dörddən əvvəl gəlir.
Rafflesia schadenbergiana
(Rafflesia schadenbergiana) —  fəsiləsinin  cinsinə aid bitki növü.
Adil Gəray
Adil Gəray Heybətqulu oğlu Məmmədbəyli — Azərbaycan tarzəni, pedaqoq, dirijor, bəstəkar, Azərbaycan SSR əməkdar artisti (1959).
Həyatı
Adil Gəray Heybətqulu oğlu Məmmədbəyli 13 may 1919-cu ildə Bakı şəhərində anadan olmuşdur. 1940-cı ildə Azərbaycan Dövlət Musiqi Texnikumunun tar sinfini bitirmiş, 1940–1948-ci illərdə, fasilələrlə Azərbaycan Dövlət Konservatoriyasının Azərbayсan xalq musiqisi şöbəsində, Üzeyir Hacıbəyovun sinfində təhsil almışdır. Muğam dərslərini Əhməd Bakıxanovdan almışdır. 1938-ci ildən Üzeyir Hacıbəyovun təşkil etdiyi Azərbaycan Xalq Çalğı Alətləri Orkestrində konsertmeyster işləmişdir. O tar ilə fortepiano üçün "Bağçakürd" (1957) pyesini Ü. Hacıbəyova ithaf etmişdir.
1937-ci ildən Hüseynqulu Sarabskinin sinfində müşayiətçi, 1939-cu ildən 1962-ci ilə qədər Azteleradio orkestrində konsertmeyster kimi çalışmışdır.
1940-cı ildən, eyni zamanda, Azərbaycan Dövlət Musiq Məktəbində tar ixtisası üzrə müəllim kimi fəaliyyət göstərmişdir.
O, bir çox məşhur tarzənlərin müəllimi olmuşdur. Tar üçün bir sıra əsərlərin, o cümlədən, "Tar üçün etüdlər"in, "Bağçakürd", "Qaytağı", "Cəngi", "Səfi-kürd", "Şahnazsayağı", "Gülüstan" pyeslərinin, mahnıların, "İbtidai məktəblər üçün nəğmələr məcmuəsi"nin və s. əsərlərin müəllifidir.
Onun əsərləri bir çox konsert və tədris repertuarında layiqli yer tutur. "Tar üçün etüdlər" məcmuəsində yeddi muğam – "Rast", "Şur", "Seygah", "Çahargah", "Bayatı-Şiraz", "Mahur-Hindi", "Şüştər" muğamları əsasında etüdlər bəstələmişdir.
Böyük tinamu
—  aləminin  tipinin  sinfinin  dəstəsinin  fəsiləsinə aid heyvan cinsi.
Sape boğazı
Sape boğazı — Kiçik Zond adaları akvatoriyasında yerləşən boğaz. Sumbava və Komodo adasını ayırlr. Flores dənizini Sumba boğazı ilə birləşdirir. Olduqca təhlüləliyi ilə seçilir. Burada iti dəniz axınları və qayalıqlar mövcuddur. Aktiv balıqçılıq regionudur. Boğaz ərazinin bir hissəsi Komodo milli parlı ərazisinə daxildir . Suları Dayvinq həvəskarlarını bura cəlb edir.
Coğrafi xüsusiyyətləri
thumb|250px|left Boğaz Flores dənizini Sumbava boğazı ilə birləşdirir və Hind okeanına aiddir. Şimaldan cənuba eni 45 km, eni 19 km, msksimal dərinliyi isə 200 m təşkil edir. İti axına malikdir. Bəzən axınların sürəti 18 km/s çatır. Suyunun illik temperaturu 26 °C, duzluğu isə 34 ‰ təşkil edir.
İqtisadiyyatı və tarixi
thumb|250px|left İkinci Dünya müharibəsi dönəmində 1942-ci ilin yanvarında Yaponiya və ABŞ hərbi gəmiləri reydlər etmişlər. 1944-cü ilin noyabrında USS Besugo (SS-321) gəmisi ilə yapon Esminesi arasında hərbi toqquşması baş vermişdir.
Adalar arasında əlaqə yaratmaq məqdədi ilə bərə fəaliyyət göstərir. Turizm yaxşı inkişaf etmişdir. Balıqçılıq əsas gəlir mənbələrindəndir. İl ərzində 15 ton balıq hasilatı həyata keçirilir.
Zaur Əhmədov
Əhmədov Zaur Musa oğlu  — texnika elmləri doktoru, professor.
Həyatı
Əhmədov Zaur Musa oğlu 1937-ci ildə Bakı şəhərində anadan olmuşdur. 1959-cu ildə "Neft yataqlarının işlənilməsi və istismarı" ixtisası üzrə AzSİ-nun neft-mədən fakültəsini fərqlənmə ilə bitirərək, 1962-ci ilə qədər "Azneft" İB neft mədənlərində işləmişdir. 1962-ci ildən müxtəlif vəzifələrdə işləmişdir. ADNA-da tədris işləri üzrə prorektor işləmişdir, hazırda isə kafedra müdürüdür. 1965-ci ildə "Qaz-kondensat sistemlərinin süzülməsinin hidrodinamik tədqiqi" mövzusunda namizədlik, 1971-ci ildə isə "Neft və qaz-kondensat yataqlarının işlənilməsində tətbiq olunan maye-qaz sistemlərinin süzülməsinin tədqiqi" mövzusunda doktorluq dissertasiyaları müdafiə etmişdir.
Elmi fəaliyyəti
Əhmədov Z.M. neft və qaz yataqlarının işlənilməsi sahəsində tanınmış alimdir. Elmi tədqiqatların sahəsi: neft-qaz və qaz-kondensat yataqlarının işlənilməsi məsələləri; qaz-kondensat yataqlarının işlənilməsinin nəzəri əsaslarının yaradılması; neft-qaz yataqlarının səmərəli işlənilməsi sisteminin yaradılması üzrə fundamental işlər; gilli məsaməli mühitlərdə qazların və aşağı özlülüklü neftlərin süzülməsi zamanı təzyiqin ilkin qradiyentinin yaradılması səmərəsinin aşkar edilməsi; qeyri-nyuton neftlərin süzülməsinin tədqiqi və oxşar yataqların işlənilməsinin yeni keyfiyyətlərinin təyin edilməsi. Əhmədov Z.M. 150-dən artıq elmi məqalənin, metodik rəhbərlik, tədris vəsaitinin müəllifidir. İxtira və patentlərə görə müəlliflik şəhadətnaməsi alıb. Elmi kadrların hazırlığı ilə məşğul olur. Əhmədov Z.M. Azərbaycanın Dövlət mükafatı laureatı, "Əməkdar elm və texnika xadimi", "SSRİ fəxri neftçisi" kimi adlara layiq görülüb. O, "Ekoenergetika" Beynəlxalq Akademiyasının həqiqi üzvüdür.
Mərakeş himni
Şerifiyən himni və ya Mərakeş himni 1956-cı ildən ki, Mərakeş müstəqilliyini əldə etdi, himni idi. Sözlərinin müəllifi Əli Squəlli Hüseyni və bəstəkarı Leo Morqan dır.
Elbəy Aslanov
Həyatı
Aslanov Elbəy Aslan oğlu 1951-ci ildə Gədəbəy rayonunun Şınıx bölgəsinin Arabaçı kəndinində anadan olmuşdur. Orta məktəbdə oxuduğu illərdə məktəbin bacarıqlı, sevilən şagirdlərindən biri kimi seçilib. O, məktəbin komsomol təşkilat katibi olub. Orta təhsilini əla qiymətlərlə başa vurub. Sənədlərini Azərbaycan Dövlət Universitetinin mexanika-riyaziyyat fakültəsinə verib. Qəbul imtahanlarından yüksək bal toplayaraq həmin fakültənin əyani şöbəsinə daxil olmuşdur. Azərbaycan SSR Elmlər Akademiyasının müxbir üzvü, tanınmış riyaziyyatçı alim, böyük insan Qoşqar Əhmədovun tələbəsi olmuşdur. Elbəy burada istedad və bacarığı ilə seçilib, əlaçı olmaqla bərabər universitetin ictimai həyatında fəal iştirak edib, müəllim və tələbələr arasında böyük hörmət qazanmışdır.
1974-cü ildə universiteti fərqlənmə diplomu ilə bitirib.
Mexanika-riyaziyyat fakültəsinə Komsomol təşkilat katibi seçilib. Universitet komsomol komitəsinin büro üzvü, Oktyabr rayon komsomol konfranslarına və Azərbaycan Komsomolu təşkilatının qurultayına nümayəndə seçilmişdir. O dövrdə çox fəallıq göstərən tələbə inşaat dəstələrində komissar, komandir vəzifəsində çalışmışdır. Buna görə İttifaq Komsomolu Mərkəzi komitəsinin fəxri-fərmanı ilə təltif olunmuşdur.
1979-cu ildə Azərbaycan Dövlət Politexnik İnstitutunun aspiranturasına daxil olub, eyni zamanda "Nəzəri mexanika" kafedrasında dərs demişdir.
Jaklin Frenk De Luka
Jaklin Frenk De Luka (d. 1 may 1980) — Birləşmiş Ştatları təmsil edən su poloçusu.
Karyerası
Jaklin Frenk De Luka, ABŞ yığmasının heyətində 2004-cü ildə Yunanıstanın Afina şəhərinin ev sahibliyində baş tutan XXVIII Yay Olimpiya Oyunlarında mübarizə apardı. Bürünc medal uğrunda görüşdə Avstraliya yığmasını 6:5 hesabı ilə məğlub edən ABŞ yığması, Afina Olimpiadasının bürünc medalına sahib oldu.
Elbəy Aslanov
Həyatı
Hal-hazırda işlədiyi Azərbaycan Texniki Universitetində və "Odlar Yurdu" Universitetində dosent vəzifəsində çalışır, 60-dan artıq elmi əsərin və bir neçə dərs vəsaitinin müəllifidir. O, keçmiş SSRİ-nin bir sıra Dəhərlərində (məs: Qroznı, Alma-Ata, Riqa, Moskva, Daşkənd, Kiyev) təşkil olunmuş elmi konfrans və simpoziumlarda müvəffəqiyyətlə çıxışlar etmişdir. 3-dəfə Almaniya Respublikasına elmi ezamiyyətə göndərilmişdir. Bu ezamiyyət onun həyatında dərin iz buraxmış, elmi yaradıcılığına böyük təsir göstərmişdir.
Elbəy Aslanov Moskvada, Alma-Atada, Kiyevdə ixtisasartırma kurslarında olmuş, qazandığı təcrübəni çalışdığı müəssənin işinə tədbiq etmişdir.
Mənbə
http://gedebey.info/sayt/?page_id=485
Yoros qalası
thumb|200px|Yoros qalasının uzaqdan görüntüsü Yoros qalası — Yoros qalası, İstanbul boğazının Qara dənizdən girişinin şərq tərəfində, hündür bir təpənin üzərində yerləşir. Qala, Rumeli Hasarı ilə yanaşı, boğazın nəzarətini təmin etmək məqsədilə inşa edilmişdir.